《过延陵道》
明代·马世奇

道出延陵一水遥，追寻遗迹问先朝。
青山如旧人何在，故国虽残德未消。
柳掩吴宫门寂寂，雨迷驿路草萧萧。
最怜季子家声远，古庙松杉半已凋。

作者简介：（?—1644）明常州府无锡人，字君常。幼颖异，嗜学，有文名。崇祯四年进士。改庶吉士，授编修。官至左庶子。崇祯十七年，李自成军破京师时，自缢死。